CELEX: 31981R1171
Language: el
Date: 1981-04-30 00:00:00
Title: Κανονισμός (ΕΟΚ) αριθ. 1171/81 τής Επιτροπής τής 30ής Απριλίου 1981 περί τροποποιήσεως τού κανονισμού (ΕΟΚ) αριθ. 1822/77 όσον αφορά τήν είσπραξη εισφοράς συνυπευθυνότητος στόν τομέα τού γάλακτος καί τών γαλακτοκομικών προϊόντων κατά τήν περίοδο εμπορίας τού γάλακτος 1981/82

Avis juridique important

|

31981R1171

Κανονισμός (ΕΟΚ) αριθ. 1171/81 τής Επιτροπής τής 30ής Απριλίου 1981 περί τροποποιήσεως τού κανονισμού (ΕΟΚ) αριθ. 1822/77 όσον αφορά τήν είσπραξη εισφοράς συνυπευθυνότητος στόν τομέα τού γάλακτος καί τών γαλακτοκομικών προϊόντων κατά τήν περίοδο εμπορίας τού γάλακτος 1981/82  

Επίσημη Εφημερίδα αριθ. L 120 της 01/05/1981 σ. 0069 - 0069 Ισπανική ειδική έκδοση: Κεφάλαιο 03 τόμος 21 σ. 0182  Πορτογαλική ειδική έκδοση : Κεφάλαιο 03 τόμος 21 σ. 0182 

***** ΚΑΝΟΝΙΣΜΟΣ (ΕΟΚ) αριθ. 1171/81 ΤΗΣ ΕΠΙΤΡΟΠΗΣ  της 30ής Απριλίου 1981  περί τροποποιήσεως του κανονισμού (ΕΟΚ) αριθ. 1822/77 όσον αφορά την είσπραξη εισφοράς συνυπευθυνότητος στον τομέα του γάλακτος και των γαλακτοκομικών προϊόντων κατά την περίοδο εμπορίας του γάλακτος 1981/82  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητος και μέτρων προς διεύρυνση των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 857/81 (2), και ιδίως το άρθρο 6,  Εκτιμώντας:  ότι το γενικό ποσοστό της εισφοράς συνυπευθυνότητος που εφαρμόζεται κατά την περίοδο εμπορίας 1981/82 καθορίστηκε στο 2,5 % της ενδεικτικής τιμής του γάλακτος που ισχύει για την εν λόγω περίοδο εμπορίας και ότι το μειωμένο ποσοστό, που εισπράττεται εντός του ορίου μιας ετήσιας ποσότητας 60 000 χιλιογράμμων ανά παραγωγό στις μειονεκτικές περιοχές, ανέρχεται ως εκ τούτου στο 2 % της εν λόγω ενδεικτικής τιμής, σύμφωνα με το άρθρο 1 παράγραφος 3 του κανονισμού (ΕΟΚ) αριθ. 1079/77·  ότι είναι ως εκ τούτου αναγκαία η τροποποίηση των αριθμητικών ποσών που αναφέρονται στο άρθρο 2 παράγραφος 1 και στο άρθρο 5 παράγραφος 2 του κανονισμού (ΕΟΚ) αριθ. 1822/77 της Επιτροπής της 5ης Αυγούστου 1977 (3), όπως τροποποιήθηκε τελευταία από τον κανονισμό (ΕΟΚ) αριθ. 1381/80 (4)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1822/77 τροποποιείται ως ακολούθως:  1. Στο άρθρο 2, το κείμενο της παραγράφου 1 αντικαθίσταται από το ακόλουθο κείμενο:  «1. Κατά την περίοδο εμπορίας του γάλακτος 1981/82, το ποσό της εισφοράς ανέρχεται:  α) όσον αφορά το γενικό ποσοστό που αναφέρεται στο άρθρο 2 παράγραφος 2 του κανονισμού (ΕΟΚ) αριθ. 1079/77, σε 0,6065 ECU·  β) όσον αφορά το μειωμένο ποσοστό που προκύπτει από την εφαρμογή του άρθρο 1 παράγραφος 3 του κανονισμού (ΕΟΚ) αριθ. 1079/77, σε 0,4852 ECU,  ανά 100 χιλιόγραμμα αγελαδινού γάλακτος.»  2. Στο άρθρο 2 παράγραφος 2 προστίθεται το ακόλουθο εδάφιο:  «Θεωρείται ως έναρξη της περιόδου εμπορίας, κατά την έννοια του προηγουμένου εδαφίου, η έναρξη της πρώτης περιόδου κατά την έννοια του άρθρου 3 παράγραφος 3 πρώτο εδάφιο, από την οποία έχει εισπραχθεί η εισφορά που ορίζεται για τη σχετική περίοδο εμπορίας, σύμφωνα με το άρθρο 7.»  3. Στο άρθρο 5, το κείμενο της παραγράφου 2 πρώτο εδάφιο αντικαθίσταται από το ακόλουθο κείμενο:  «2. Κατά την περίοδο εμπορίας του γάλακτος 1981/82, το ποσό της εισφοράς ανέρχεται:  α) όσον αφορά το γενικό ποσοστό που αναφέρεται στο άρθρο 2 παράγραφος 2 του κανονισμού (ΕΟΚ) αριθ. 1079/77, σε 0,6671 ECU·  β) όσον αφορά το μειωμένο ποσοστό που προκύπτει από την εφαρμογή του άρθρου 1 παράγραφος 3 του κανονισμού (ΕΟΚ) αριθ. 1079/77, σε 0,5337 ECU,  ανά 100 χιλιόγραμμα αποκορυφωμένου γάλακτος ή βουτυρωμένου γάλακτος που τυγχάνουν της ενισχύσεως που αναφέρεται στην παράγραφο 1.».  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 30 Απριλίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 131 της 26. 5. 1977, σ. 6.  (2) ΕΕ αριθ. L 90 της 4. 4. 1981, σ. 17.  (3) ΕΕ αριθ. L 203 της 9. 8. 1977, σ. 1.  (4) ΕΕ αριθ. L 140 της 5. 6. 1980, σ. 59.